**ДО**

**ОБЩИНСКИ СЪВЕТ**

**гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Откриване на процедура за провеждане на публично оповестен конкурс за отдаване под наем за срок от 10 /десет/ години на нежилищен имот - публична общинска собственост, представляващ Клуб на пенсионерите, с идентификатор 63207.501.48.11.17, разположен в сграда идентификатор 63207.501.48.11, адрес: гр. Рудозем, ул. „Васил Левски“ № 9, ет. 1.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Рудозем притежава право на собственост върху помещение, имащо следното описание: самостоятелен обект в сграда с идентификатор 63207.501.48.11.17, разположен в сграда идентификатор 63207.501.48.11, с предназначение: за културна и обществена дейност, находяща се в поземлен имот с идентификатор 63207.501.48.11 по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, който попада в УПИ I-КЖЗ, кв. 33 по плана на гр. Рудозем.

През годините посоченото помещение винаги се е използвало по своето предназначение, а именно за осъществяване дейността на Клуб на пенсионерите.

От страна на сдружение за общественополезна дейност „Клуб на пенсионерите „Родолюбие“ в община Рудозем“, с ЕИК 120514889 е проявен интерес за наемане на посоченото помещение в сградата. Конкретните цели, включени в предмета на дейност на сдружението са следните: обединяването на пенсионерите, самотните хора, социално слабите, инвалидите и деца сираци от община Рудозем в единен, масов, силен и сплотен клуб, който ясно и категорично да защитава целите им; да участва при решаването на социалните въпроси на

пенсионерите в общината, фирмите, сдруженията и други, като внася алтернативни предложения за решаване на нуждите им.

При тези обстоятелства считам, че въпросната сграда – публична общинска собственост, следва да бъде отдадена под наем чрез публично оповестен конкурс, съобразно разпоредбите на чл. 14, ал. 7 във връзка с ал. 2 от ЗОС. Провеждането на този вид процедура се налага от поставянето на специални конкурсни условия свързани с ползването на сградата според конкретно предназначение, което пък обуславя и специфични изисквания спрямо участниците.

Водещо при определяне на началната цена за отдаване под наем на имота следва да бъде извършването на дейност в обществена полза. Именно затова смятам, че е редно тези обстоятелства да бъдат съобразени и при определянето на размера на началната наемна цена в публично оповестения конкурс.

Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, във връзка чл. 14, ал. 2, ал. 7 и ал. 8 от Закона за общинската собственост, чл. 81 от Наредба за реда за придобиване, управление и разпореждане с общинско имущество, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

1. Дава съгласие за откриване на процедура за провеждане на публично оповестен конкурс, за отдаване под наем за срок от 10 /десет/ години на нежилищен имот - публична общинска собственост, представляващ Клуб на пенсионерите, със следното описание:

Самостоятелен обект в сграда с идентификатор 63207.501.48.11.17 по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, последно изменение на кадастралната карта и кадастралните регистри засягащо самостоятелния обект: няма извършено изменение на КККР със заповед, адрес на самостоятелния обект: гр. Рудозем, ул. „Васил Левски“ № 9, ет. 1, намиращ се на етаж 1 в сграда с идентификатор: 63207.501.48.11, с предназначение: жилищна сграда със смесено предназначение, брой етажи: 3, разположена в поземлен имот с идентификатор 63207.501.48, предназначение на самостоятелния обект: за културна и обществена дейност, брой нива на обекта:1, площ на самостоятелния обект: няма данни, прилежащи части: няма данни, при съседи на самостоятелни обекти в сградата: на същия етаж 63207.501.48.11.1, под обекта: няма, над обекта: 63207.501.48.11.11, 63207.501.48.11.3, 63207.501.48.11.12, 63207.501.48.11.4.

**Начална конкурсна наемна цена** - 50.00 лв. (петдесет лева) месечен наем с вкл. ДДС.

**Специфично конкурсно условие** – за клуб на пенсионерите.

**Допълнително конкурсно условие:**

Запазване на предназначението на помещението.

1. Във връзка с т.I възлага на Кмета на община Рудозем да извърши всички необходими процедури по изпълнение на решението, като предприеме необходимите действия по откриване, организиране и провеждане на конкурсната процедура, както и да сключи договор за наем със спечелилия кандидат.

